open-index/open-wikipedia-markdown huggingface dataset:
French fries

An **prinitong patatas** o **french fries** (Norteng Amerikanong Ingles), inaapod man bilang **chips** (Briton na Ingles),  **finger chips** (Indyanong Ingles), **French-fried potatoes**, o simple bilang **fries** iyo piggiris na *batonnet* o *allumette* na hararom na prinitong mga patatas, na orihinal na gikan sa Belhika o Pransya. Pigpepreparar an mga ini sa paggiris nin patatas asin dagos pigpapaalang asin pigpiprito, harus sa sarong *deep fryer*. An kadaklan nin mga french fries iyo namomokna gikan sa nagyeyelong mga *Russet potatoes*.

An french fries iyo pigsisirbi nin mainit, pwedeng malumoy o malutong, asin heneral na pigkakakan bilang parte nin pangudto o pamanggihan o bilang meryenda, asin harus nagluluwas an mga ini bilang menu sa mga kakanan, fast food na restawrant, pub, asin bar. Harus pigkakagan ini nin asin sagkod pwedeng isirbe kaiba an ketchup, suka, mayonnaise, tomato sauce, o iba pang mga lokal na espesyalidad. Pwede pang kaganan an fries arug nin *poutine* o *chili cheese fries*. An chips pwedeng mamokna hali sa kamote imbes na patatas. An pighurnong baryente, an *oven chips*, minagamit nin mas kadikit o mayong lana.

## Panluwas na takod
*
* 

## Toltolan
Enrico Fermi

Si **Enrico Fermi** (; 29 Septembre 1901 – 28 Nobyembre 1954) iyo sarong Italyanong (dagos nagin naturalisadong Amerikano) pisiko asin kagmokna kan pinakaenot na nukleyar na reaktor sa kinaban, an Chicago Pile-1. Pigbibisto siya bilang an "arkitekto kan nukleyar na panahon" asin an "arkitekto kan atomikong bomba". Saro siya sa pipirang mga pisiko na nagin matrayumpo sa parehas na teoretikal asin eksperimental na pisika. 

Si Fermi piggawadan kan 1938 Premyong Nobel sa Pisika para sa saiyang naginibo sa *induced radioactivity* sa paagi nin pagbomba nin neutron asin para sa saiyang pagkadiskobre kan mga transuranyong elemento. Kabali an saiyang mga pag-iriba, si Fermi igwa nin nagkapirang mga patento na relatibo sa paggamit nin nukleyar na kusog, an gabos sa ini iyo pig-ako kan gobyerno nin Estados Unidos. Nakahimo siya nin signipikong ambag sa pag-uswag kan estadistikong mekanika, teoryang kwantum, asin partikulong pisika.

## Arkitekto kan bomba atomika

Si Fermi nabansagan na "arkitekto kan bomba atomika". 

## Mga panluwas na takod
*
* "To Fermi – with Love  – Part 1". Mga boses kan radio segment na Manhattan Project 1971
* "The First Reactor: 40th Anniversary Commemorative Edition", United States Department of Energy, (Desyembre 1982).
* Nobel prize page for the 1938 physics' prize
* The Story of the First Pile
* Enrico Fermi's Case File sa The Franklin Institute kaiba an mga impormasyon manungod sa saiyang ambag sa teoretikal asin eksperimental na pisika.
* "Remembering Enrico Fermi". Session J1. APS April Meeting 2010, American Physical Society.
* Time 100: Enrico Fermi ni Richard Rhodes 29 Marso 1999
* Fermi's stay with Ehrenfest in Leiden.

## Toltolan
Zurich

An **Zürich** (see below) iyo an pinakdakulang siyudad sa Switzerland asin an kabesera kan canton nin Zürich. Namumugtak ini sa norte-sentral kan Switzerland,sa norte-sulnopan na puro kan Danaw Zurich. Sa senso kan Enero 2020, ining munisipalidad na ini igwang 434,335 na habitantes, an parteng urban (agglomeration) 1.315 million (2009), asin an Zürich metropolitan area 1.83 million (2011). An Zürich iyo an  kasarapongan kan mga perokaril, mga tinampo, asin trapik sa ayre. Pareho an aeropwerto asin an istasyon nin perokaril sa Zurich iyo an  pinakadakula asin pinakamasiboton sa nasyon nin Switzerland.

## Toltolan
Dalia Grybauskaitė

Si **Dalia Grybauskaitė** (; namundag 1 Marso 1956) sarong Litaunyo na politiko na nagsirbe komo ika-walong Presidente kan Litaunya poon 2009 abot 2019. Siya an pinakaenot na babae na nagkapot kan siring na katongdan asin kan 2014 siya an enot na Presidente nin Litaunya na liwat naelihir sa ikaduwang turno.

Si Grybauskaitė nagsirbe sa Ministri nin Pinansya asin pa nagin European Commissioner for Financial Programming and the Budget poon 2004 sundo 2009. Siya nasasambit asin nabansagan na "Iron Lady" o "Steel Magnolia".

## Toltolan
Thomas Edison

Si **Thomas Alva Edison** (Pebrero 11, 1847Oktubre 18, 1931) iyo sarong Amerikanong imbentor asin negosyante. Nakahaman siya nin nagkapirang mga kagamitan sa mga lado arug kan pagmokna nin elektrikong kusog, komunikasyong pangmasa, pagrekord nin tanog, asin naghihirong mga ladawan. An mga imbensyong ini, na kaiba an ponograpo, an kamera na igwang naghihiro na ladawan, asin an suanoy na bersyon kan elektrikong ilaw, igwa nin mahiwas na impakt sa modernong industriyalisadong kinaban. Saro siya sa mga enot na imbentor na nag-aplikar nin mga prinsipyo kan organisadong siyensya asin pagtarabangan nin grupo sa proseso kan imbensyon, na nakitrabaho sa nagkapirang mga pararesearch asin empleyado. Pigtugdas niya an pinakaenot na pang-industriyang research na laboratoryo.

Si Edison nagdakula sa Amerikanong Tahaw-solnopan; pagpoon kan saiyang karera, nagtrabaho siya bilang sarong operador nin telegrapo, na nagtaong inspirasyon sa pira sa saiyang enot na mga imbensyon. Kan 1876, pigtugdas niya an enot niyang laboratoryong pasilidad sa Menlo Park, New Jersey, kun sain nahaman an saiyang mga enot na imbensyon. Dagos niya man na pigtugdas an sarong botanikang laboratoyo sa Fort Myers, Florida, sa kolaborasyon sa mga negosyanteng si Henry Ford asin Harvey S. Firestone, asin sarong laboratoryo sa West Orange, New Jersey, na nagtampok sa pinakaenot na pangpelikulang istudyo sa kinabant, an Black Maria. Saro siyang prolipikong imbentor, na may kapot sa 1,093 patente sa Estados Unidos sa saiyang ngaran, pati naman an mga patente sa ibang mga nasyon. Duwang beses na nag-agom si Edison asin ama nin anom. Nagadan siya kan 1931 sa komplikasyon nin diabetes.

## Panluwas na takod

* Menlo Park Museum and Edison Memorial Tower
* Thomas Edison National Historical Park (National Park Service)
* Edison exhibit and Menlo Park Laboratory at Henry Ford Museum
* Edison Museum
* 
*"An Hour with Edison", Scientific American, July 13, 1878, p. 17
* Interview with Thomas Edison in 1931
* The Diary of Thomas Edison

## Toltolan
Ernest Rutherford

Si **Ernest Rutherford, Enot na Baron Rutherford nin Nelson**,  (30 Agosto 1871&nbsp;– 19 Oktubre 1937) iyo sarong taga New Zealand na pisiko. Saro man siyang Briton. Nabistado siya bilang an ama kan nukleyar na pisika. An *Encyclopædia Britannica* pigkokonsidera siya bilang an pinakamatibay na eksperimentalista poon ki Michael Faraday (1791–1867). Dakulang bilang kan saiyang karera an yaon siya sa luwas kan saiyang nasyon, sa parehas na Kanada asin Reyno Unido.

Sa kapinunan kan saiyang trabaho, nadiskobre ni Rutherford an konsepto kan radyoaktibong kabangang-buhay, an radyoaktibong elemento na radon, asin an paglain asin pagngaran sa radiasyong alpha asin beta. Pigsagibo ini sa McGill University sa Montreal, Quebec, Kanada. Ini an basehan para sa Premyong Nobel sa Kimika na piggawad saiya kan 1908 "para sa saiyang imbestigasyon sa disintegrasyon kan mga elemento, asin an kimika kan mga radyoaktibong substansya", kun sain siya an nagin pinakaenot na Osyanong Nobel laureate, asin an pinakaenot na nagsagibo nin nagawadang trabaho sa Kanada. Kan 1904, naelihir siya bilang sarong kaapil sa American Philosophical Society.

## Panluwas na takod
* Biography and web exhibit  gikan sa American Institute of Physics
*  kaiba an Nobel Lecture, Desyembre 11, 1908 *The Chemical Nature of the Alpha Particles from Radioactive Substances*
* The Rutherford Museum
* Rutherford Scientist Supreme
* 

## Toltolan
Pizza

Ladawan:Beef Pepperoni Pizza.jpg|Beef Pepperoni Pizza 
An ***pizza*** (, ) iyo sarong lutoon gikan sa Italya na pigbibilog nin harus bilog, patag na basehan nin pigpaalsang dough hali sa trigo na pigkakagan sa ibabaw nin kamatis, keso, asin manlainlain pang mga salak (arug kan *anchovies*, ligbos, sibulyas, *olives*, pinya, karne, etc.), na pighuhurno sa halangkaw na temperatura, tradisyonal sa *oven* gamit an pigkalayohan na mga kahoy. An sadit na pizza iyo minsan inaapod na ''pizzetta''. An tawo na naggigibong pizza iyo bistado bilang sarong ***pizzaiolo***.

Sa Italya, an pizza iyo pigsisirbe sa mga pormal na lugar, arug kan sa restawrant, iyo pigpepresenta nin dae pa nababanga, asin iyo pigkakakan gamit an kutsilyo asin tinidor. Sa mga normal na lugar, alagad, ini iyo pigbabanga pasiring sa *wedges* tanganing kakanon gamit an kamot.

## Padagos na pagbasa
* 
*  Explanation of eight pizza styles: Maryland, Roman, "Gourmet" Wood-fired, Generic boxed, New York, Neapolitan, Chicago, and New Haven.
* 
* * 
*  208 pages.

## Toltolan
Bektemir Melikuziev

Si **Bektemir Rozmatjon Ogli Meliqoziyev** (namundag 13 Abril 1996) sarong Uzbek na propesyonal na boksyador. Bilang nobato, siya guminana nin medalyang pirak sa Pakawat Olimpiko sa Tig-init 2016 komo middleweight.

## Karera pagkanobato
### Resulta sa Olimpiko
**Rio 2016**
*Round of 16: Defeated Daniel Lewis (Australia) 3–0
*Quarter-finals: Defeated Vikas Krishan Yadav (India) 3–0
*Semi-final: Defeated Misael Rodríguez (Mexico) 3–0
*Final: Defeated by Arlen López (Cuba) 3–0

### Resulta sa Kampeonatong Pankinaban
**Doha 2015**
*Round of 32: Defeated Zaal Kvachatadze (Georgia) KO
*Round of 16: Defeated Christian M'billi (France) 2–1
*Quarter-finals: Defeated Petr Khamukov (Russia) 2–1
*Semi-finals: Defeated Michael O'Reilly (Republic of Ireland) 2–1
*Final: Defeated by Arlen López (Cuba) 2–1

**Hamburg 2017**
*Round of 16: Defeated Muslim Gadzhimagomedov (Russia) 4–1
*Quarter-finals: Defeated Yerik Alzhanov (Kazakhstan) 3–2
*Semi-final: Defeated by Joe Ward (Republic of Ireland) 3–2

## Toltolan
Keso

An **keso** (Ingles: *cheese*) iyo sarong gatas na produkto asin pigmomokna sa mahiwas na ranggo nin mga namit, tekstura, asin porma sa paagi nin koagulasyon kan protina sa gatas na *casein*. Pigbibilog ini nin mga protina asin taba hali sa gatas, na harus hali sa gatas kan baka, *buffalo*, kanding, o tupa. Durante sa produksyon, an gatas iyo harus pig-aasidipika asin an mga ensima kan *rennet* o bakteryal na ensima sa kaparehas na aktibidad iyo pigdudugang para magkawsa sa casein na magkoagulasyon. An solidong *curd* iyo dagos na piglalain sa likidong *whey* asin pigkakagan nin presyon pasiring sa tapos na keso. An ibang mga keso igwa nin aromatikong hamag sa luwas na onit o sa kabilogan. An kadaklan sa mga keso natutunaw sa temperatura nin pagluto.

Lagpas ribo kan mga klase nin keso an presenteng pigmomokna sa manlainlain na mga nasyon. An mga istilo, tekstura asin namit nakadepende sa ginikanan kan gatas (kaiba an diet kan hayop), maski na nag-agi sa pasteurization an mga ini, an laog na butterfat, an bakterya, asin amag, an pagproseso, asin kun gurano kahaloy na an mga ini. An mga herbal, pangpaharang, o *wood smoke* pwedeng gamiton bilang pangpanamit na mga ahente. An giyaw sundo pula na kulay kan nagkapirang mga keso iyo namokna sa pagdugang nin annatto. An iba pang mga salak pwedeng idugang sa pirang mga keso, arug kan itom na paminta, bawang, *chives*, o *cranberries*. An **cheesemonger**, o espesyalistang parabenta nin mga keso, pwedeng igwa nin kakayahan sa pagpili nin mga keso, pagkua, pag-ako, pag-imbak, asin pagpapahinog sa mga ini.

## Padagos na pagbasa
* Layton, T.A. (1967) *The ... Guide to Cheese and Cheese Cookery*. London: Wine and Food Society (reissued by the Cookery Book Club, 1971)
* 

## Panluwas na takod

* 
* Cheese.com – kaiba an ekstensibong databse nin manlainlain na mga klase nin keso.
* Classification of cheese – tano ta an sarong klase nin klase naiiba?
* [Aged cheese preparation (English-style)](https://en.wikibooks.org/wiki/Cookbook:Aged_cheese_preparation_(English_style))

## Toltolan
José Feliciano

Si **José Monserrate Feliciano García** (Lares, Setyembre 10, 1945) dating sarong Puerto Rican entertainer.
Hamburger

An **hamburger** (o **burger** nin halipot) iyo sarong pagkakan, tipikal na pigkokonsidera bilang sarong sandwich, pigbibilog nin saro o mas dakol pang nalutong mga *patty*—harus giniling na karne, tipikal na karneng baka—pigkakaag sa laog nin piggiris na tinapay. An patty pwedeng pigprito, pig-asal, pigpaasohan o *flame broiled*. An mga hamburger iyo harus pigsisirbe kaiba an keso, lettuce, kamatis, sibulyas, pickles, bacon, o mga sili; an mga kondimento arug kan ketchup, mustard, mayonnaise, relish, o sarong "espesyal na sarsa", harus baryasyon nin Thousand Island dressing; asin iyo harus pigkakaag sa *sesame seed buns*. An hamburger na pigkagan nin keso iyo inaapod na cheeseburger.

An mga hamburger iyo tipikal na pinapabakal sa mga fast-food restaurant, diner, asin espesyalid asin pang-sosyal na mga restawrant. Igwa nin nagkapirang mga internasyunal asin rehiyonal na baryasyon nin mga hamburger.

## Panluwas na takod
* 
* 
* 

## Toltolan
Museum of Modern Art

An **Museum of Modern Art** (**MoMA**) sarong  museo nin arte namumugtak sa Midtown Manhattan, Siyudad nin Nweba York, sa  53rd Street sa pag'ultan kan Fifth asin Sixth Avenue.

An museong ini dakulaon an papel sa pagpadakula asin pagpagantad kan modernong arte, asin parati nasasambit na pinakadakula asin pinakamaimpluensyang museo sa arteng moderno sa  bilog na kinaban. An kadamotan kan MoMA nagpapahiling kan  kaenterohan kan moderno asin kontemporaryong arte, kairiba an mga obra sa arkitektura asin desenyo, drawing, pintura, eskultura, potograpiya, prints, illustrated na mga libro nin mga artista, mga pelikula, asin medyang elektroniko.

An MoMA Library may saray na mga 300,000 na libro asin mga exhibition catalogs, sobra sa 1,000 mga peryodikong titulo, asin sobra sa 40,000 file na ephemera manongod sa mga indibidwal na mga artista asin mga grupo. An artsibo kaini may ti'mos na materyal na mga primary source manongod sa historya kan moderno asin kontemporaryong arte.

Kan 2020, mga 706,060 na bisita an nagdalaw igdi, anom na polo may limang porsyento an ibinaba sa bilang na bisita kan 2019, asin ini huli sa pandemyang COVID-19. Ini nagranggo na ika-25 sa lista nin birisitahon na mga museo sa arte sa kinaban kan taon 2020.

## Toltolan
Sorbetes

An **sorbetes** o **ice cream** iyo sarong pinahamis na nagyeyelong pagkakan na tipikal na pigkakan bilang mirindalan o pangdolse. Pwede ining mamokna gikan sa gatas o krema asin iyo kakagan nin namit sa paagi kan pampahamis, pwedeng asukar o sarong alternatibo, asin pampanamit, arug kan kakaw o baynilya, o prutas arug kan strawberry o peach. Pwede man ini mahimo sa pagkaag nin pampanamit na kremang basehan asin kaiba an likidong nitroheno. Minsan pigkakaag man an pampakulay sa pagkakan, bilang dugang sa mga *stabilizer*. An pigsaralak iyo pigpapalipot sa irarom kan punto nin pagkatunaw kan tubig asin pigsasalak para magkaigwa nin espasyo an ere asin tanganing malikayan an nadedetektang mga nagyeyelong kristal sa pagkabilog. An resulta iyo sarong malumoy, semi-solido na foam na iyo solido sa hababong maray na temperatura (sa irarom kan ). Natutunaw ini habang naglalangkaw an temperatura.

An sorbetes pwedeng isirbe sa mga kakanan, para kakanon nin nakakutsara, o dilaan gamit an nakakakang mga *wafer cone*. An sorbetes pwedeng isirbe kaiba an ibang mga pangdolse, arug kan apple pie, o bilang sarong salak sa mga ice cream float, sundae, milkshake, ice cream cake asin maski sa mga pighurnong mga kagamitan, arug kan *Baked Alaska*.

## Panluwas na takod

* How It's Made: UConn Dairy Bar Ice Cream
* Selected Internet Resources – Ice Cream / Science Reference Section, Library of Congress
Espinaka

An **espinaka** o **spinach** (Spinacia oleracea) sarong tinanom na taunan mabuhay sa pamilya amarantáceas, asin inaataman pinapatubo komo sarong berdura o gulayon na an dahon kaini kinakakan na hilaw, binabaw sana sa sinapna' o kasalak sa sarong salad asin an dahon kaini malagiyaw na berde. 

Taonan mabuhay, ini nalangkaw abot 30 sentimetro (1 pye). An mga dahon magkabaru-balot, asin manlaenlaen sa pagkadakula (2-30 sm (1-12 pulgada sa laba asin 1-15 sm (0.4-5.9 pul sa lakbang), matabilog o mala-trayanggulo, na mas nadarakula mga dahon pag harani sa poo; an mga burak saradit, malagiyaw na berde, 3-4 mm (0.1-0.2 pul) sa diametro, asin paggurang nagigin saradit, matatagas, alang, asin kurumpol na bunga 5-10 mm (0.2-0.4 pul) pakadakula na may laog magkapirang pisog.

Kan 2018, produksyon sa kinaban 90 porsyento gikan sa Tsina na na nag'abot 26.3 milyon na tonelada.

## Galeriya

Spinach seeds round.jpg|Mga pisog
Spinach_plant_4in.jpg|Hubin pang spinach, 4 pul.
Spinach produce-1.jpg|Spinach sa Kroger
Spinacia oleracea female flowers, spinazie vrouwelijke bloemen.jpg|Burak


## Toltolan
Einsteinyo

An **einsteinyo** (Ingles: *einsteinium*) iyo sarong sintetikong elemento na may simbolong **Es** asin atomikong bilang na 99. An einsteinyo iyo sarong kaapil kan aktinidong serye asin ini an ikapitong transuranikong elemento. Pigpangaranan ini bilang onra ki Albert Einstein.

An einsteinyo iyo nadiskobre bilang sarong komposisyon kan mga debri kan pinakaenot na pagsabog nin hidrohenong bomba kan 1952. An pinakabistado kaini na isotopo na einsteinyo-253 (kabangang-buhay na 20.47 aldaw) iyo namomokna nin artipisyal gikal sa pagkalapa kan kalipornyo-253 sa pipirang mga dedikadong may halangkaw na kusog na nukleyar na reaktor kaiba an kabilugang guno sa order nin sarong miligramo kada taon. An einsteinyo iyo sarong malumoy, mala-pirak, paramagnetikong metal. Arug kan gabos na mga sintetikong transuranikong elemento, an mga isotopo kan einsteinyo iyo radyoaktibong maray asin iyo pigkokonsidera bilang peligrosong maray sa salud sa pagkatulon.

## Panluwas na takod

* Einsteinium sa *The Periodic Table of Videos* (University of Nottingham)
* Age-related factors in radionuclide metabolism and dosimetry: Proceedings – igwa nin nagkapirang mga relatibo sa salud na pag-aadal para sa einsteinyo

## Toltolan
Kanumoy (tinanom)

An **kanumoy** sarong klaseng tinanom na nagkakahoy na bisto siyang gayo huli sa tagok kan bunga na sinasabing bulong sa panaw, buni, asin iba pang helang sa kublit. An tagok may kalanitan pag ilinahid sa kublit huli ta ini nakakasulo' nanggad sa laman. An bunga giyaw sa kolor, suru-sobra sa kabangang pulgada sa pagkabilog niya asin kun hinog na nagigin mairom na pula o kayumanggihon sa kolor. 

An bunga igwang 3 abot 7 pisog na hitsurang matilaba, laro-lapnad sa sarong gilid asin nagkokolor na mapu'saw na kayumanggi. An pagkakahoy kan kahawakan kaini naabot mga apat na pulgada sa diametro; magaspang asin malaabohon sa ubak, asin parati tanos kun lumangkaw.  

## Kataytayan nin mga ladawan

Kanumoy_fruits.jpg|Hinog na bunga may tagok nagkuprit
Kanumoy_seeds.jpg|pisog kan bunga nin kanumoy
Kanumoy hubin pa.jpg|Hubin pang kanumoy
Kanumoy_branch.jpg|Pagkamurugtak kan dahon
Kanumoy tree.jpg|Kanumoy na tinanom
Carl Linnaeus

Si **Carl Linnaeus** (; 23 Mayo 1707 – 10 Enero 1778), bistado man pakatapos kan saiyang enoblemente bilang **Carl von Linné** (), iyo sarong Suwekong botaniko, solohista, taksonomista, asin parabulong na pinormalisa an nomenklaturang binomyal, an modernong sistema kan pagngaran nin mga organismo. Siya inaapod bilang an "ama kan modernong taksonomiya". An nagkapira sa saiyang sinurat iyo nasa Latin, asin an saiyang ngaran pigsusurat sa Latin bilang **** (pakatapos kan 1761 na **Carolus a Linné**).

Si Linnaeus iyo namondag sa Råshult, an kabukidan kan Småland, sa habagatang Suweko. Naguno niya an kadaklan sa saiyang halangkaw na edukasyon sa Uppsala University asin nagpoon magtao nin lektura sa botanika duman kan 1730. Nag-istar siya sa luwas kan nasyon sa tahaw kan 1735 asin 1738, kun sain nag-adal siya asin nagpublikar man kan enot na edisyon kan saiyang **' sa Nederlands. Nagbalik siya dagos sa Suweko kun sain nagin siyang propesor kan medisina asin botanika sa Uppsala. Kan 1740s, pinadara siya sa pirang mga biyahe sa paagi kan Suweko para makahanap asin makaklasipika nin tinanom asin hayop. Kan 1750s asin 1760s, pinadagos niya na magkolekta asin magklasipika nin mga hayop, tinanom, asin mineral, mientras nagpupublikar nin pirang mga bolyum. Saro siya sa mga pinakatinatangad na siyentista sa Europa sa oras kan saiyang kagadanan.                                                                                                                                           

An pilosopong si [[Jean-Jacques Rousseau]] nagtao saiya nin mensahe (sa [[Ingles]]): "''Tell him I know no greater man on earth''." Si [[Johann Wolfgang von Goethe]] nagsurat: "''With the exception of Shakespeare and [[Baruch Spinoza|Spinoza]], I know no one among the no longer living who has influenced me more strongly.''" An Suwekong awtor na si [[August Strindberg]] nagsurat: "''Linnaeus was in reality a poet who happened to become a naturalist.''" Si Linnaeus inaapod na **' (Prinsipe kan mga Botaniko) asin "*The Pliny of the North*". Pigkokonsidera man siya na saro sa mga kagmokna kan modernong ekolohiya.

Sa botanika asin solohiya, an abrebasyong **L.** iyo ginagamit sa pag-indika ki Linnaeus bilang an otoridad para sa ngaran kan espesye. Sa mga gurang na mga publikasyon, an abrebasyong "Linn." iyo nahanap. Si Linnaeus mantinindo na pigbibilog an *type specimen* para sa espesye na *[[Homo sapiens]]* bilang pagsunod sa International Code of Zoological Nomenclature, huli ta an solamenteng specimen na saiyang pig-eksaminar iyo an saiyang sadiri.

## Panluwas na takod

* Biyograpiya sa Department of Systematic Botany, University of Uppsala
* Biyograpiya sa The Linnean Society of London
* Biyograpiya gikan sa University of California Museum of Paleontology
* Apat na minutong biyograpikal na bidyo gikan sa London Natural History Museum sa YouTube
* Biyograpiya gikan sa Taxonomic Literature, 2nd Edition. 1976–2009.

## Toltolan
Dugo

An **dugo** (Ingles: *blood*) sarong kasangkapan sa hawak sa mga tawo asin iba pang hayop na naghahatod nin kinakaipuhan na mga sustansia arog baga nin mga nutrient asin oksiheno sa mga selula asin nagdadara nin metabolic waste hale sa iyo man sanang mga selula.

## Mga trabaho

An dugo naggigibo nin dakol na mahalagang trabaho sa laog kan hawak, kaiba an:

* Supply nin oksiheno sa mga tisyu (bungo sa hemoglobin, na dinadara sa pulang mga selula).
* Supply sa mga nutrient arog kan glucose, amino acid, asin fatty acid (dissolint sa dugo o nagagapos sa mga protina nin plasma (e.g., ilids) sa dugo).
* Paghale sa basura arog kan carbon dioxide, urea, asin lactic acid.
* Imunolohiyang mga trabaho, kaiba an sirkulasyon nin puting mga selula kan dugo, asin an pakadiskobre sa iba pang materyal kan mga antibody. puting mga selula kan dugo.
* Kuagasyon, an reaksion sa binaak na lalagan nin dugo, an pagkakombertir nin dugo hale sa likido pasiring sa semisolid gel tanganing pumondo sa pagdudugo.
* Nagtatrabaho an Messenger, kaiba na an pagdara nin mga hormona asin an pagsenyas kan danyos sa tisyu.
* Regasyon kan temperatura sa hawak. Sarong tamboan an artikulong ini.
* Hydraulikong mga trabaho.
Sandra Magnus

Si **Sandra Hall Magnus** (namundag kan Oktubre 30, 1964) sarong Amerikanong inhenyero asin dating NASA Astronaut.   Nagbalik siya sa Earth kaiba an mga tripulante kan STS-119 Discovery kan Marso 28, 2009, pagkatapos kan 134 na aldaw sa orbita.  Ipig-iba sya sa mga tripulante kan STS-135, an pinal na misyon kan Space Shuttle. Sya man sarong lisensyadong amateur radio operator na igwa nin call sign na KE5FYE. Poon 2012 sagkod 2018, si Magno an ehekutibong direktor kan American Institute of Aeronautics and Astronautics.

## Reperensya
Rowena Guanzon

Si **Maria Rowena Amelia Villena Guanzon**, iyo sarong Filipinang abogado, pampublikong serbidor, asin politiko, na presenteng nagsisirbe bilang komisyoner para sa Komisyon nin Eleksyon kan Filipinas. Nagin siyang komisyoner nin awdit bago nagtukaw sa Komisyon nin Eleksyon kan Filipinas kan Pebrero 2015 durante sa panahon kan nagligad na Presidente Benigno Aquino III.

Si Guanzon nagin alkalde kan Syudad nin Cadiz sa Negros Occidental sundo 1992, asin nagsirbe bilang chief of staff sa nagligad na Senador Miriam Defensor Santiago, na saiyang pigkokonsidera man giraray bilang sarong ehemplo.

## Toltolan
Britt Marie Hermes

Si **Britt Marie Hermes** (née Deegan; Namundag kan 1984) sarong Amerikanong dating naturopatikong doktor na nagin kritiko kan naturopathy asin alternatibong medisina. Siya an autor kan blog na Naturopathic Diaries, kun sain sya nagsusurat manungod sa pagpapatuod asin pagpraktis bilang sarong lisensyadong naturopath asin manungod sa mga problema sa mga naturopath bilang mga doktor.

## Kaamayi kan buhay, edukasyon asin karera
Si Hermes namundag asin nagdakula sa California, asin kan 2002 naggradwar sa Oak Park High School sa Ventura County, California. Sabi ni Hermes nagi syang interesado sa natural na medisina mantang nasa hayskul sa pagbulong kan saiyang mga psoria, asin huli man sa "maraot na agi-agi sa sarong doktor kan sya hoben pa kaya ini an nagtulod saiya na magkua nin karera sa naturopathic medicine.." Kan 2006, naggradwar sya sa San Diego State University na may bachelor's degree sa sikolohiya (magna cum laude) asin nakua an pagigin myembro sa Phi Beta Kappa honor society.

## Reperensya
Mühlenbarbeker Au

An **Mühlenbarbeker Au** () sarong salog sa Schleswig-Holstein, Alemanya. Ini nabulos sa Stör na harqni sa Mühlenbarbek.

## Hilnga man
*Lista nin mga salog sa Schleswig-Holstein
Aldaw ni Rizal

An **Aldaw ni Rizal** (Ingles: *Rizal Day*) iyo sarong nasyunal na aldaw sa Filipinas bilang paggirumdom sa buhay asin naginibo ni José Rizal, sarong nasyunal na heroe kan Filipinas. Pigseselebrar ini kada Desyembre 30, an anibersaryo kan eksekusyon ki Rizal kan 1896 sa Bagumbayan (Rizal Park sa ngunyan) sa Manila.

An Aldaw ni Rizal iyo enot na pigsagibo sa sarong kasugoan ni Presidente Emilio Aguinaldo na pig-isyu kan Desyembre 20, 1898 asin pigselebrar kan Desyembre 30, 1898 bilang sarong nasyunal na aldaw nin pagmundo para ki Rizal sa Malolos asin sa gabos na biktima kan kolonyalismo kan mga Espanyol sa Filipinas. An Daet, Camarines Norte an pinakaenot na banwaan na nagsunod sa kasugoan sa paagi nin pagtugdok nin sarong monumento sa disenyo ni Lt. Col. Antonio Sanz, na pinangenotan ni Sanz asin Lt. Col. Ildefonso Alegre, asin piggastosan kan mga namamanwaan sa Camarines Norte asin kan bilog na Rehiyon Bikol.

## Panluwas na takod

* Decree of December 20, 1898, pagdeklara sa Desyembre 30 bilang sarong aldaw nin nasyunal na pagmundo
* Act No. 345 , pagtogdas sa mga nasyunal na holiday sa Filipinas
* Republic Act No. 229 , pagbabawal sa nagkapirang mga akto sa Aldaw ni Rizal

## Toltolan
Robert A. Gross

Si **Robert Alan Gross** (namundag sa Bridgeport, Connecticut) sarong Amerikanong historyador asin emeritus na myembro sa faculty kan University of Connecticut.

## Toltolan
Mani

An **mani**, na sa Ingles inaapod man na *peanut*, **groundnut**, **goober** (US), **pindar** (US) o **monkey nut** (UK), asin ini klasipikado sa taksonomiya *Arachis hypogaea*, sarong  legume crop na pigpapatubo huli sa mga pisog kaini. Ini mahiwas na pigkukultibar sa mga lugar na tropikal, asin importante sa nagproprodyusir nin  mga produkto sa mani. Ini klasipikado man na mga *tipasi*asin, huli sa lana o asayti nakukua igdi, saro man na kinukuanan lanang pananom. An produksyon na taonan sa kinaban kaini naabot sa 44 milyon na tonelada kan 2016, na pinangenotan kan Tsina, 38% igdi naghahale. An pananom na ini naglalaman sa irarom kan daga (geocarpy) asin ta bakong sa ibabaw. 

## Galeriya

9471Peanuts snack of the Philippines 06.jpg|Sinanlag na mani sa Filipinas
4 gallons of peanut oil.jpg|Lana sa mani
Peanut closeup.jpg|Mani patos nin ubak
Peanut chikki, a popular foodstuff of jaggery and peanut is available commercially all over India.jpg|Konserbang mani sa Indya

## Toltolan
Bagong Taon

An **Bagong Taon** (Ingles: *New Year*) iyan an panahon o pagdiriwang kun sain minapoon an bagong kalendaryong taon asin an taonang bilang kan kalendaryo may inkremansyon nin saro. An nagkapirang mga kultura minaselebrar kan kasibotan sa manlainlain na gawi. 

An Gregoryanong kalendaryo an pinakanagagamit na kalendaryong sistema sa ngunyan kun sain an Bagong Taon nangyayari kada Enero uno. Ini man an enot na aldaw kan taon sa orihinal na Hulyanong kalendaryo asin Romanong kalendaryo (pakatapos kan 153 BC). An ibang mga kultura pig-oobserbahan an saindang tradisyonal o relihiyosong Aldaw nin Bagong Taon segun sa saindang sadiring kaugalian.

## Panluwas na takod
*
*

## Toltolan
Marc Jacobs

Si **Marc Jacobs** (namundag Abril 9, 1963) sarong Amerikanong paradisenyo nin moda. Siya an namamayong kagdisenyo kan sadiri niyang tatak, Marc Jacobs, asin dati na Marc by Marc Jacobs, sarong linyang diffusion, na ginibo sa laog nin mga 15 taon bago ini pinondo pakatapos na malugi kan koleksyon 2015 fall/winter na koleksyon. May panahon kaidto na igwang labing 200 na tindahan nin retail sa 80 nasyon. Siya an direktor kan padisenyong Pranses na si Louis Vuitton poon 1997 hasta 2014.  Si Jacobs yaon sa Time magazine na "2010 Time 100" na listahan kan 100 na pinakamaimpluwensyang tawo sa kinaban, asin ini #14 sa lista kan magasin na Out kan 2012 na "50 Most Powerful Gay Men and Women in America". Siya ikinasal kan Abril 6, 2019 sa saiyang halawig na partner na si Chary Defensesco.
## Mga toltolan
2022

An **2022** (MMXXII) iyo an presenteng taon, sagkod ini iyo sarong ordinaryong taon na nagpoon sa Sabado sa kalendaryong Gregoryano, an ika-2022 taon nin mga designadong Ordinaryong Taon asin Anno Domini (AD), an ika-22 taon nin ika-3 milenyo, an ika-22 taon nin ika-21 siglo, asin ika-3 taon nin dekada 2020.

An Nagkakasararong Nasyon pigdeklara an 2022 bilang an Internasyunal na Taon nin Artisanong Pagsira asin Akwakultura, Internasyunal na Taon nin Basehang Siyensya para sa Naipapadagos na Pag-uswag, Internasyunal na Taon nin Naipapadagos na Pag-uswag kan Kabukidan, asin an Internasyunal na Taon nin Salming.

## Toltolan
Michael Kors

Si Michael David Kors (namundag na Karl Anderson Jr.; Agosto 9, 1959) sarong Amerikanong paradisenyo nin moda. Siya an namamayo asin asin hepe na opisyal sa pagmamanehar kan saiyang tatak, si Michael Kors, na nagbebenta nin mga  panlalaki asin pambabayi na bado, mga aksesorya, relo, alahas, sapatos, dangan mga pahamot. . Si Kors an enot na paradisenyo nin mga badong pambabayi para sa pranses na tindaan na Celine, poon 1997 sagkod 2003.  Kan Enero 2, 2019, an Michael Kors Holdings Limits opisyal na binago an pangaran kaini sa Capri Holdings Limited (NYSE: CPRI) Si Michael Kors, Jimmy Choo, asin Versace an tolong kagtogdas na tatak sa irarom nin Capri Holdings Limited.

## Personal na buhay
Si Kors namundag bilang Karl Anderson Jr. sa Long Island, Nueva York. An saiyang ina  sarong Hudyo; an saiyang ama gikan sa Swedish na angkan An saiyang mga magurang iyo sinda Joan Hamburger, sarong dating modelo, asin an saiyang inot na agom, si Karl Anderson Sr. An saiyang ina napangagom si Bill Kors, kan an saiyang aki lima pa sana an edad, asin an saiyang apelyido pinagbago sa Kors. Sinabihan kan saiyang ina si Karl na pwede man siyang pumili nin bagong ngaran asin nginaranan nia an saiyang sadiri na Michael David Kors. Nagdakula siya sa Merrick, New York asin naggradwar sa John F. Kennedy High School sa Bellmore, New York, sa Long Island.

Kinasal si Kors ki Lance Le Pere kan Agosto 16, 2011, sa Southampton, Nueva York, sa The Hamptons

## See also

* High culture
* List of LGBT people from New York City
* New York Fashion Week

## Mga toltolan
Alexander McQueen

Si Lee Alexander McQueen, CE (17 Marso 1969 - 11 Pebrero 2010) sarong Ingles na paradisenyo nin moda asin couturier.. Siya nagmukna kan sadiri niyang tatak na Alexander McQueen kan 1992, asin siya pangenot na paradesenyo sa Givenchy puon 1996 hasta 2001. An saiyang mga nagibo sa moda nagpangyari na magkaigwa siya nin  apat na onra sa British Designer of the Year  premyo (1996, 1997, 2001 asin 2003), siring man CFDA's International DesignA's Year.

Si McQueen may aram sa pagtahi bago siya mag-adal nin moda asin nagpoon sa karera bilang paradisenyo. An saiyang pagtapos sa MA nakua an atensyon ni Isabella Blow, na nagin niyang patron. An mga inot na gibo ni McQueen nakaresibe saiya nin pagmidbid bilang sarong *[[:en:Enfant_terrible|enfant terrible]]* sa moda nin Britania, na may kaibang mga disenyo arog kan "bumster" pantalon.  Nagin siyang pamayong paradesenyo sa Givenchy, asin kan 1999 naging kasosyo an Gucci. 

Si McQueen nagkaigwa nin sadiring buhay kan 2010, dai nahaloy pagkagadan kan saiyang ina. Nagadan siya sa edad na 40, sa saiyang harong sa Mayfiir, Londres .

## Mga toltolan
Giorgio Armani

Si **Giorgio Armani** namundag  kan ika-11 Hulyo 1934) sarong Italyanong paradisenyo nin moda. Enot na nakua niya an kasikatan kan siya nagtrabaho para ki Cerruti dangan  dakul pang iba, kaiba na diyan si Allegri, Bagutta asin Hilton. Siya an nagbilog kan saiyang kompanya, si Armani, kan 1975, na sa huri  nagin musika, isport asin mga magarbong hotel. Kan 2001 si Armani binisto na pinakamapwersang paradisenyo nin Italyanong ginikanan, asin tinawan nin kredito an pagpapayunir sa moda nin red-carpet. Kan 2010, binuksan niya an Armani Hotel sa Burj Khalifa, an pinakahalangkaw na edipisyo kan kinaban. Siya man an pinakamayaman na persona na hayag sa LGBT sa kinaban. Sa kinaban nin moda, siya naimpluwensya sa mga sikat na kapangaranan nin tatak. Segun ki Bloomberg Billionares Index, si Armani igwa nin kinakarkulong net worth na US$9.53 bilyones, kan 2021.

### Posibleng pamana sa Armenia
An pagkakaagid sa bakong-Italyanong na lahi ni Armani nagluluwas sa media. Nagsurat si Fashionizle.com kan 2014 na an ama ni Armani na si Ugo Armani gikan sa Armenia sagkod Italyanong ginikanan. An Forbes Women Russia nagsurat kan 2017 na an mga magurang ni Armani nakadulag sa Armen Genocide sa Turkey, na ibinareta man kan Armenian media. An sarong artikulo na ipinublikar sa The Face nagsabi kan enot manongod sa impluwensia kan pamanang Armenio ni Armani sa saiyang koleksyon, na inotro kan magasin pakalihis nin sarong bulan kan Oktubre 2021.

## Kataytayan nin mga ladawan

Giorgio_Armani_-_Vogue_Fashion's_Night_Out_Sept.10_2009_MILANO.jpg|wala|thumb|Si Giorgio Armini kan 2009
Giorgio Armani 1997.jpg|thumb|Si Giorgio Armini kan Setyembre 1997
Giorgio_Armani_Rodeo_Drive_Walk_Of_Style.png|thumb|Si Giorgio Armani Honor sa Walk of Style, Beverly Hills
Shawarma

An **shawarma** (; ) iyo sarong popular na lutong Lebantinong Arabo na pigbibilog nin karneng piggiriris nin maninipis, pig-usto sa korteng apa, asin pig-asal sa maluwayong mag-ikot na patindog na *rotisserie* o *spit*. Orihinal na gibo sa tupa, *mutton* o manok, an sa ngunyang shawarma iyo nagigibo man gikan sa pabo, karne nin baka, o veal. An manipis na giris iyo pigkakaag sa lutong ibabaw habang padagos ini na nag-iikot. An shawarma iyo saro sa mga pinakapopular na pagkakan sa kalye sa bilog na kinaban, urog na sa Ehipto, an mga nasyon kan Lebanto, an Arabyanong Rawis, asin sa bilog na Tahaw Subangan.

An *shawarma* iyo an Arabong boot-sabihon kan Turkong *çevirme*  'pag-ikot', na dapit sa nag-iikot na *rotisserie*.

## Panluwas na takod
* 

## Toltolan
Sinabawan nin Agta

An **Sinabawan nin Agta**' saro sa mga lutong bikolnon na inapod na siring. Ini sarong giso na an karne nin orig ginaga'ga' sa tubig na may tanglad asin kamote.''' 
## Toltolan
Christian Dior

Si Christian Dior ( 21 Enero 1905 - 24 Oktubre 1957) sarong paradisenyo nin moda na Pranses, na midbid na marhay bilang an kagpundar kan saro sa pinaka-enot na uso sa kinaban na si Christian Dior SE, na ngonyan sadiri kan magurang na kompanyang LVMH. An saiyang mga harong na moda bisto sa bilog na kinaban, espisipikong "sa limang kontinente sa laog sana nin sarong dekada" (Sauer). 

## Kinaamayi kan Buhay

Si Christian Dior namundag sa Granville, sarong banwaan sa gilid nin dagat sa baybayon kan Normandy, Pransya. Siya an ikaduwa sa limang magturugang na namundag ki Maurice Dior, sarong mayaman na paragibong abono (an kompanya kan pamilya iyo an Dior Frères), asin an saiyang dating agom na si Madeleine Martin. Igwa siyang apat na tugang: Raymond (ama ni Françoise Dior), Jacqueline, Bernard, asin Catherine Dior. Kan mga limang taon na an edad ni Christian, an pamilya nagbalyo sa Paris, alagad nagbalik pa man giraray sa baybayon nin Normandy para sa mga kapiestahan kun tig - init.

## Mga toltolan
Domenico Dolce

Si **Domenico Mario Assunto Dolce** (namundag kan 13 Agosto 1958) sarong Italyanong paradisenyo nin moda asin negosyante. Kaiba ni Stefano Gabbana, kabanga niya sa luxury fashion na Dolce & Gabbana (D&G). Puon kan matugdas an D&G kan 1985, si Dolce nagin saro sa pinakamaimpluwensyang paradisenyo nin moda sa kinaban asin sarong icon nin industriya.[3]

## Kaamayi kan buhay asin edukasyon
Si Dolce namundag sa Polizzi Generosa, Sicily, kan 1958. An saiyang ama sarong paratahi asin an saiyang ina nakapabakal nin mga tela asin bado. Naglipat siya sa Milan para magklase sa eskwelahan nin moda na Istituto Marangoni, alagad naghali siya bago mag-gradwar, may kumpiyansa na aram niyang igo na an trabaho niya sa industriya. An saiyang pangarap iyo an magtrabaho para ki Armani..[3]

## Karera
Kan 1980, namidbid ni Dolce si Stefano Gabbana paagi sa katrabaho ni Dolce, paradisenyo nin Giorgio Corregigiari. Kan 1983, si Gabbana asin Dolce naghale sa Correggiari tanganing magtrabaho nin solo; makalihis an duwang taon, minuknâ ninda an Dolce & Gabbana S.p.A. (D&G).[3]

## Mga toltolan
Maria Montessori

Si **Maria Tecla Artemisia Montessori** ( , ; Agosto 31, 1870 – Mayo 6, 1952) sarong Italyanong doktor asin edukador na bantog sa saiyang pilosopiya sa edukasyon na nagdadara kan saiyang pangaran, asin saiyang mga sinurat dapit sa sayantipikong pedagohiya. Sa amay na edad si Montessori nag'enrol sa mga klase nin sa eskwelahan teknikal na panlalaki, sa pigmawot na magin siyang inhenyero. Naghira isip niya asin naglaog logod sa eskwelahan medikal sa Sapienza University of Rome, kun saen sya nagtapos may onra kan taon 1896. An saiyang metodo edukasyonal gamit-gamit ngonyan as bilog na kinaban sa mga pampubliko asin pribadong mga eskwelahan.

## Buhay asin karera

### Pagkamundag asin pamilya
Si Montessori namundag kan Agosto 31, 1870, sa Chiaravalle, Italya. An ama niya si Alessandro Montessori, edad 33, sarong opisyal sa Ministro nin Pinansya na nagtatrabaho sa sarong lokal na pabrika nin tabako. An saiyang ina si Renilde Stoppani, edad 25, sarong edukada asin nakakapinsan sa Italyanong geologo asin paleontologo na si Antonio Stoppani. Manta na siya mayo man partikular na mentor, siya ugos na gayo sa saiyang ina na siya pirmi nang pighuhurot magpapdagos sa pag'adal. Siya igwa man maasikasong ama maski ngani dai uyon sa saiyang ruta sa edukasyon.

## Toltolan
Raf Simons

Si **Raf Jan Simons** (namundag 12 Enero 1968) sarong paradisenyo nin moda na Belhiko. Magpoon sa desenyo sa muebles, si Simons naglansar kan sadiri niyang tatak na badong panlalaki kan 1995. Nagi siyang direktor sa Jill Sander (2005-2012), Christian Dior (2012-2015) asin Calvin Klein (2016-2018).  Kan 1 Abril 2020, siya an co-direktor kan Prada, kairiba si Miuccia Prada.

## Kaamayi kan buhay asin edukasyon
Si Raf Simons namundag kan 1ika- 12 nin Enero 1968 sa Neerpelt, Belgium, ki Jacques Simons, sarong bantay sa hukbo, asin si Alda Beckers, sarong paralinig sa harong.

## Mga publikasyon

* Simons, Raf and David Sims. *Isolated Heroes*. Connection NV, Antwerp. 2000. 
* Bonami, Franceso, Maria Luisa Frisa and Raf Simons (ed). *The Fourth Sex: Adolescent Extremes*. Edizioni Charta, Milan. 2003. ISBN&nbsp;
* De Potter, Peter and Raf Simons. *Raf Simons: Redux*. Maria Luisa Frisa (ed). Edizioni Charta, Milan. 2005. ISBN&nbsp;

## Pagmidbid

* 2003 - Swiss Textes Award
* 2017 - CFDA Fashion Award, Kagdisenyo kan Taon (kapwa sa bado kan mga babae asin lalaki)

## Mga toltolan
Ospital

An **ospital** (Ingles: *hospital*) iyo sarong institusyon na para sa pag-ataman nin salud na minatao nin pagtrato sa pasyente kaiba an espesyalisadong siyensyang pangsalud asin dugang na mga trabahanteng pangsalud asin kagamitan na medikal. An pinabistong klase nin ospital iyo an heneral na ospital, na tipikal na igwa nin sarong *emergency department* para itrato an madaliang problema sa salud na minarango poon sa kalayo asin aksidenteng biktima pasiring sa biglaang kamatean. 

An pandistritong ospital iyo tipikal na an mayor na pasilidad na pangsalud sa rehiyon kaini, na igwa nin dakul na higdaan para intensibong pag-ataman asin dugang na mga higdaan para sa mga pasyente na kaipohan nin halabang panahon nin pangangataman. An mga espesyalisadong ospital iyo kabali an mga *trauma centers*, *rehabilitation hospitals*, *children's hospitals*, *seniors' (geriatric) hospitals*, asin mga ospital na para sa mga espesipikong pangangaipong medikal arug kan sikiatrikong pagtrato asin pirang mga kategorya nin kahelangan. An mga espesyalisadong ospital pwedeng makatabang sa pag-ina kan mga gastuson kumpara sa mga heneral na ospital. An mga ospital iyo nakaklasipika bilang heneral, espesyalidad, o panggobyerno na depende sa ginikanan kan nakukuang pundo.

## Mga panluwas na takod

* WHO Hospitals https://www.who.int/hospitals/en/
* 
* 
* 

## Toltolan
Calvin Klein (harong nin moda)

An **Calvin Klein Inc.** sarong fashion house sa Amerika na itinindog kan 1968. Ini nag - espesyalisar sa leather, mga aksesorya, mga kasangkapan sa harong, pahamot, alahas, relo asin mga ready-to-wear. An kompanya igwa nin mga bakalan na nakikikabtang sa retail asin komersyal asin badong haute couture.

An kompanya minukna kan paradisenyong si Calvin Klein asin kan saiyang katood na si Barry K. Schwartz. An kompaniya tinogdas sa Midtown Manhattan, New York City.

## Mga toltolan
Richard Kissling

Si **Richard Kissling** (Abril 15, 1848 - Hulyo 19, 1919) sarong Swesong eskultor asin medalista.

## Biograpiya
Namundag sa Wolfwil, Switzerland, si Kissling nagin peyon nin 13 taon sa sarong paraplaster bago nagpaRoma kun saen siya nag'adal sa paggigiya kan si eskultor na si Ferdinand Schlöth. Sa 1883 Eksibit Nasyonal sa Zurich, si Kissling may ipinahiling na rebulto-retrato ni Alfred Escher na sarong politikong Sweso. Bunga kaini, saiya itinao an komisyon para sa paggibo kan estatuwa ni Escher na ginibo niya sa bronse asin granate; ini ngonynas nakatindog sa atubangan kan Arko sa Zürich Hauptbahnhof.

Si Kissling nagin saro sa masibot asin parating nauulay na Swesong eskultor para sa mga  monumento asin memorial, dawa ngani an saiyang istilong klasiko napapaso na sa mga huring aldaw kan saiyang karera.

An ibang mga obra niya iyo an mga minasunod:
* Alfred Escher.jpg|thumbnail|200px|Alfred Escher Memorial, Zürich
* An Monumentong Tell sa Altdorf, resulta kan pakontes  kan 1892, iyo an saro sa marayrahay na trabaho ni Kissling. Ini nainaguraran kan Agosto 28, 1895. 
* *Jünglingsfigur*, Villa Tobler sa Zürich,
* estatuwa ni Joachim Vadian kan St. Gallen, 1904,
* Monumento Rizal sa Rizal Park, Manila, 1912. Saroing monumento nasyonal sa lugar kun saen si Rizal natumba pagbadila kan mga Espanyol.

## Mga piling obra

Alfred Escher.jpg|thumbnail|200px|Alfred Escher Memorial, Zürich
Rizal Monument.jpg|Rizal Monument, Manila
Telldenkmal.jpg|William Tell Monument, Altdorf
Villa Tobler 2011-08-14 19-00-50 ShiftN.jpg|*Jünglingsfigur*, Villa Tobler in Zürich
Zürich 1893 Cantonal Shooting Festival Silver Medal, obverse.jpg|Zürich 1893 Cantonal Shooting Festival Silver Medal, obverse. It shows the design of Kissling's William Tell Monument in Altdorf.
Zürich 1893 Cantonal Shooting Festival Silver Medal, reverse.jpg|Kissling's Zürich 1893 Cantonal Shooting Festival Silver Medal, reverse


## Toltolan

## Mga panluwas na takod
David Arquette

Si **David Arquette** (namundag Septyembre 8, 1971) sarong Amerikanong aktor, dating propesyonal na wrestler, direktor, prodyuser, asin paradisenyo nin moda. Sa pag'-arte, siya midbid na gayo sa saiyang papel bilang Dewey Riley sa slasher na fanchise na pelikulang Scream (1996-presente), ta sya nanggana sa Teen Choice Award asin duwang Blockbuster Entertainment Awards. Bilang sarong propesyonal na wrestler, siya natatandaan na gayo kan saiyang 2000 na stint sa World Championship Wrestling (WCWW), kun saen ginana niya an WCW World Heavyweight na Kampeonato asin namayo siya sa Slamboree▁pay-per-view na okasyon; nag - ako siy nin pag - omaw sa dai pa sana nahahaloy na mga panahon para sa saiyang gibohon sa independienteng sirkito.

## Buhay
Si Arquette namundag sa sarong Subud na komyun sa Bentonville, Virginia. Siya an pinakanguhod na aki ni Brenda "Mardi" Olivia (née Nowak), sarong aktor, poeta, teatre operator, aktibista, maestra sa pag-arte, asin therapist, asin Lewis Arquette, sarong aktor. Si Arquette an lolo sa ama iyo an komedyanteng si Cliff Arquette. An ina ni Arquette sarong hudyo (hale sa pamilya na naglipat hale sa Poland) mantang an saiyang ama kombertido sa Katolikong Kristianismo pasiring sa Islam; paagi sa saiya, si David konektadong marhay sa eksplorador na si Merwether Lewis. An saiyang ama, na an apelyido kan pamilya orihinal na Arcouet, sa parteng Pranses-Canadian na ginikanan. An apat na tugang ni Arquette iyo sina Rosanna, Richmond, Patricia, asin Alexis, gabos nagin mga aktor man. An mga taga - Arquette nagkaigwa nin pambihirang pagpadakula, na may ama na kun minsan may mga isyu manongod sa pag - abuso sa droga. Nagadan sa kanser sa suso an saindang ina.
## Mga toltolan
Monumento ni Bonifacio

An **Monumento ni** **Andrés Bonifacio**, mas bisto nin simple bilang **Monumento ni Bonifacio** o **Monumento**, iyo sarong monumentong pangmemoryal sa Caloocan, Filipinas na pigdisenyo kan Nasyunal na Artista na si Guillermo Tolentino para ikomemorar an Filipinong rebolusyonaryong si Andrés Bonifacio, an kagtogdas asin Supremo kan Katipunan. Si Andrés Bonifacio luminaban para sa katalingkasan gikan sa politikal asin sosyedadong maraot na kolonyalismo kan Espanya. 

An monumento iyo  in sa langkaw kaiba an mga simbolikong imahe asin iba pang mga tampok na bisto bilang an "Hibi kan Balintawak" iyo pigbibisto bilang saro sa mga pinakamarhay na monumento sa kinaban.

An monumento iyo mahihiling sa sur nin Caloocan sa paikot nin pagsarabatan nin apat na dalan, na iyo an Abenida Epifanio de los Santos (EDSA), an Dalan MacArthur, an Dalan Samson, asin an ekstensyon nin Abenida Rizal (*Avenida Rizal*), an gurang na dalan pasiring sa Manila.

## Mga panluwas na takod
* 

## Toltolan
Juan R. Francisco

Si **Juan R. Francisco** sarong Filipinong Indologo asin siya an  nakadukay kan bersyon sa Maranaw kan *[[Ramayana]]*, na tubong tal igdi sa Filipinas. Saiya ining ipinalis sa Ingles. Siya saro man na propesor sa Unibersidad kan Pilipinas sa Manila. Siya pirang taon na nagsirbeng Executive Director kan Philippine-American Educational Foundation (PAEF), kun saen siya an administrador kan Programang Fulbright igdi sa Filipinas. Palaen pa kan mga sinurat niya manongod sa relasyon kultural kan Indya-Filipinas, si Dr. Francisco may mga sinurat man dapit sa lenggwahe, identidad asin kultura.

## Edukasyon
Si Francisco igwang Ph.D. sa Sanskrito naghahale sa Unibersidad nin Madras, asin nag'adal siya sa lindong kan Indologong Raghavan haleng Chennai. Si Francisco mismo nagtukdo man sa sarong Filipinong Indologo, si Josephine Acosta Pasricha.

## Mga Obra
**Indian Influences in the Philippines* (1964)
**Maharadia Lawana* (1969)
**Sanskrit in Philippine Language and Literature* (1973)
**From Ayodhya to Pulu Agamaniog: Rama's Journey to the Philippines* (1994)

## Mga Artikulong Sinurat
Si Francisco may mga artikulo man na napublikar sa Asian Studies: Journal of Critical Perspectives on Asia, na pigpapaluwas poon pa kan 1963 nin UP Asian Center. 

Nagkapira kaini iyo an mga minasunod:
* Reflections on the Migration Theory vis-à-vis The Coming of Indian Influences in the Philippines. Asian Studies 9: 3 (1971)
* Maharadia Lawana. Asian Studies 7:2 (1969)
* Further Notes on Pardo de Tavera's 'El Sanscrito en la Lengua Tagalog'.Asian Studies 6:2 (1968)
* A Buddhist Image from Karitunan Site, Calatagan, Batangas Province. Asian Studies 1:1 (1963)
* The Golden Image of Agusan: A New Identification. Asian Studies 1:1 (1963)
* A Note on the Pa'gang, a Tagbanuwa Bamboo Musical Instrument. Asian Studies 5:1 (1967)
* Philippine Society and Culture: Mechanisms for Strengthening National Consciousness and Unity. Asian Studies 30 (1992)
* Bhinneka Tinggal Eka: The Development of a National Language in the Philippines. Asian Studies 34 (1998)

## Toltolan